Enea Ribatto/Salm III
Artorn

Salm III 
Nosgnor
a l'é l'ùnich Bon Bërgé.
A verde pasture
a frësche sorgiss
sèmpe a na men-a
për giust senté.
Ant le rèje tra ij dèiro
a l'arpar dij vent
a na fà cogé.
Sò vascapon  e sò savardion
sò coragi dru
nòsta barma a son
a difèisa dal luv.
E quand che la sombra
ombra dla mòrt
at n'anscendia 'nt la comba
a na pija a baticòle.
e 'nt la lus ëd soa Glòria
a na men-a a 'rposé.
Nosgnor
a l'é l'ùnich Bon Bërgé.

(Gavà da 'L Bochèt Bielèis dël 1982).

Nòte 

Enea Ribatto
Poesìa
Leteratura piemontèisa